Leietakerne er klare | Retailmagasinet
Hjem/Nyhetsarkiv/Leietakerne er klare
Det var stor interesse for å høre hvilke butikker som flytter inn når det nye kjøpesenteret på Fornebu åpner til høsten.
Leietakerne er klare
Leietakerne i det nye kjøpesenteret Fornebu S er nå klare.
I forrige uke offentliggjorde senterleder Elisabeth Selvik Hjelle hvilke butikker og hva slags type restauranter som vil bli å finne på det nye kjøpesenteret når det åpner dørene 14. oktober.
– Butikkmiksen har vært i fokus fra dag én. Vi har jobbet målrettet med å gjøre de 25 000 kvadratmeter store lokalene til en attraktiv, nyttig og sjarmerende destinasjon. Det er vi helt sikre på at vi har klart. Her vil kundene finne både kjente og kjære kjedebutikker og merkevarer, så vel som spennende mindre aktører og gründere innen mote og design. Fornebu S skal være et lokal- og nærsenter, men også en naturlig destinasjon for regionen, sier Selvik Hjelle i en pressemelding.
Varaordfører og leder av planutvalget i Bærum kommune, Ole Kristian Udnes, var også til stede på arrangementet. I sin tale trakk han fram betydningen nyetableringen vil ha for nærmiljøet i Bærum kommune.
– Bærum kommune er kjempestolte over at vi får verdens mest miljøvennlige kjøpesenter i Bærum. Vi har tidligere sammenlignet Fornebu med Lillehammer størrelsesmessig, men med sine 30.000 arbeidsplasser og 25.000 mennesker blir Fornebu på størrelse med Hamar, og da må vi ha et kjøpesenter. Senteret vil ha stor praktisk betydning for familier i nærmiljøet som stresser i hverdagen og må økonomisere tidsfaktoren, sa Udnes i sin tale.
Gjennom bevisste materialvalg som trefasader og lavkarbonbetong, solcellepaneler på taket, og godt tilrettelagt parkering for både sykler og elbiler, har kjøpesenteret fått et miljøstempel allerede før åpningen.
– Vi skal være et kjøpesenter for fremtiden – både gjennom et klart miljøfokus i alle ledd, og med tanke på hvilket innhold og spekter av varer, produkter og tjenester vi skal tilby våre fremtidige besøkende, sier Hjelle.
Totalt blir det 80 butikker, serveringssteder og tjenesteytende virksomheter. De siste konseptene, som ennå ikke er helt i boks, offentliggjøres etter hvert. Men disse butikkene er klare: